หนูเป็นโรคกล้ามเนื้ออ่อนแรง(MG) ตอนนี้กินPrednisolone 3เม็ด เช้าเย็น Azathioprine 2เม็ดเช้าเย็น Mestinon 2 เม็ดเช้า เที่ยง เย็น ก่อนนอน -ตอนนี้หนูมีอาการชา มือ ขา และทั้งตัว เวลาช้า เหมือนหัวใจหยุดเต้นไปแปปหนึ่งเลยค่ะ(ทรมานมาก) อาการที่กล่าวมาข้างต้นนี้ เกี่ยวกับตัวโรคที่หนูเป็น หรือยาที่หนูกินอยู่ไหมค่ะ
สวัสดีค่ะ โรคกล้ามเนื้ออ่อนแรงที่เรียกว่า myasthenia gravis หรือ MG ดังทีกล่าวมาคือโรคกล้ามเนื้ออ่อนแรงจากภูมิคุ้มกันตัวเองไปทำลายกล้ามเนื้อลายตามร่างกาย เช่นกล้ามเนื้อตา ปาก ใบหน้า แขนขา ทำให้มีอาการอ่อนแรงเมื่อเริ่มใช้กล้ามเนื้อมัดนั้นๆไปได้ซักพักprednisolone เป็นยากลุ่ม corticosteroid ซึ่งเป็นการสร้างขึ้นเลียนแบบ สเตียรอยด์ที่ร่างกายสร้างขึ้นตามธรรมชาติ อาจมีผลข้างเคียงเรื่อง ปวดหัว เวียนศีรษะนอนไม่หลับ ความสบายตัวจากการกดภูมิต้านทาน อารมณ์แปรปรวนอย่างรุนแรง มือสั่นโดยไม่ได้ตั้งใจ ชา หรือปวดแสบปวดร่อน ตามใบหน้าและปลายมือปลายเท้า ปวดท้องหรืออาเจียน หัวเบาตัวเบา หัวใจเต้นผิดปกติ เป็นต้นดังนั้นอาการที่กล่าวมาอาจเป็นผลข้างเคียงยาได้เช่นกัน แนะนำว่าถ้ามีอาการเป็นมาก ให้รีบกลับไปพบแพทย์ที่ดูแลโดยตรงเพื่อแจ้งอาการให้แพทย์ทราบ ร่วมกับตรวจร่างกายหาสาเหตุอื่นๆร่วมด้วยค่ะ โดยตัวโรคเองมักทำให้อ่อนแรงเป็นหลัก ส่วนเรื่องชาอาจจะเกี่ยวน้อยค่ะ